2012.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

Izdarīt Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām” (Latvijas Vēstnesis, 2009, 198.nr.; 2010, 158.nr.; 2012, 32.nr.) šādus grozījumus:

1. izteikt 9.punktu šādā redakcijā:

„9. Apakšaktivitātes ietvaros īstenotos projektus līdzfinansē no Eiropas Reģionālās attīstības fonda un finansējuma saņēmēja līdzekļiem. Apakšaktivitātes ietvaros pieejamais Eiropas Reģionālās attīstības fonda finansējums ir 9 933 911 latu.”;

1. izteikt 20.1.apakšpunktu šādā redakcijā:

„20.1. projekta iesniedzējs vai partneris nav nonācis finansiālās grūtībās un nav konstatēts, ka:

20.1.1. tam ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta;

20.1.2. tā zaudējumi pārsniedz pusi no pamatkapitāla un pēdējo 12 mēnešu laikā - ceturtdaļu no pamatkapitāla, un konstatējamas šo noteikumu 20.1.4. apakšpunktā minētās pazīmes;

20.1.3. saskaņā ar pēdējo divu noslēgto finanšu gadu pārskatiem un pēdējo pieejamo operatīvo pārskatu uz projekta iesnieguma iesniegšanas brīdi ir novērojamas grūtībās nonākuša saimnieciskās darbības veicēja pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu 20.1.4. apakšpunktā minētās pazīmes;

20.1.4. tam nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā gandrīz noteikti novedīs projekta iesniedzēju līdz nespējai turpināt darbību;”;

1. izteikt 25.6.apakšpunktu šādā redakcijā:

„25.6. komandējuma (darba brauciena) izmaksas ne vairāk kā trim darbiniekiem saskaņā ar normatīvo aktu par kārtību, kādā atlīdzināmi ar komandējumiem un darbinieku darba braucieniem saistītie izdevumi. Kopējā komandējuma dienu skaitā ieskaita darbības norises laiku un papildus ne vairāk kā trīs dienas. Ja projekta iesniegumu iesniedz partnerībā, kā arī šo noteikumu 10.2., 10.3., 10.4., 10.5., 10.6. un 10.7.apakšpunktā minētajā gadījumā, ierobežojums attiecas uz katru projektā iesaistīto partneri. Komandējuma (darba brauciena) attiecināmajās izmaksās ietilpst:

25.6.1. dienas nauda;

25.6.2. ar viesnīcas (naktsmītnes) pakalpojumu izmantošanu saistītie izdevumi izņemot PVN (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties), ja pakalpojumi tiek iegādāti tieši no viesnīcas (naktsmītnes) sniedzēja, neizmantojot starpnieku pakalpojumus;

25.6.3. izmaksas, kas saistītas ar ekonomiskās klases sabiedriskā transporta izmantošanu izņemot PVN (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties) līdz izstādes, tirdzniecības misijas, kontaktbiržas vai konferences norises vietai un atpakaļ līdz pastāvīgajai darba vietai, kā arī maksa par pārbraucieniem, ja projekta ietvaros plānotas vairākas izstādes, tirdzniecības misijas, kontaktbiržas vai konferences (ceļa (transporta) izdevumi). Ceļa (transporta) izdevumi ir attiecināmi, ja tie tiek iegādāti tieši no pakalpojuma sniedzēja (piemēram, aviokompānijas, dzelzceļa pārvadātāja), neizmantojot starpnieku pakalpojumus. Šo apakšpunktu nepiemēro valsts aģentūras "Latvijas Investīciju un attīstības aģentūra" organizētajās tirdzniecības misijās ārvalstīs, kurās piedalās valsts augstākās amatpersonas;

25.6.4. valsts aģentūras "Latvijas Investīciju un attīstības aģentūra" organizētajās tirdzniecības misijās ārvalstīs, kurās piedalās valsts augstākās amatpersonas, ir attiecināmas finansējuma saņēmēju lidojumu izmaksas un izmaksas, kas saistītas ar ekonomiskās klases sabiedriskā transporta izmantošanu izņemot PVN (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties) līdz tirdzniecības misijas norises vietai un atpakaļ līdz pastāvīgajai darba vietai, kā arī maksa par pārbraucieniem, ja projekta ietvaros plānotas vairākas tirdzniecības misijas (ceļa (transporta) izdevumi).”;

1. papildināt noteikumu 25.punktu ar 8.apakšpunktu šādā redakcijā:

„25.8. projekta attiecināmo izmaksu pievienotās vērtības nodoklis, ja projekta iesniedzējs to nevar atgūt atbilstoši normatīvajiem aktiem nodokļu politikas jomā.”;

1. izteikt 26.punktu šādā redakcijā:

„26. Kopējās projekta attiecināmās izmaksas nedrīkst pārsniegt 30 % no projekta iesniedzēja pēdējā noslēgtā gada konsolidētā apgrozījuma. Ja projekta iesniedzējs ir kooperatīvā sabiedrība, biedrība, nodibinājums, valsts vai pašvaldības iestāde, pašvaldība vai ostu pārvalde vai projekta iesniegums iesniegts partnerībā, šo ierobežojumu rēķina no visu projektā iesaistīto kooperatīvo sabiedrību, biedrību, nodibinājumu, valsts vai pašvaldības iestāžu, pašvaldību, ostu pārvalžu vai komersantu pēdējā noslēgtā gada konsolidētā apgrozījuma summas. Ja projekta iesniedzējs ir reģistrēts Uzņēmumu reģistrā, biedrību un nodibinājumu reģistrā vai komercreģistrā mazāk nekā trīs gadus, iesniegtā projekta kopējās maksimāli attiecināmās izmaksas ir 4 000 latu, gadījumā ja 30 % no projekta iesniedzēja konsolidētā apgrozījuma ir mazāk par 4000 latiem.”;

1. izteikt 2.pielikuma 4.2.punktu šādā redakcijā:

„

|  |  |  |
| --- | --- | --- |
| **Projekta izmaksu pozīcijas** | **Izmaksas bez PVN (LVL)** | **Attiecināmais PVN\* (LVL)** |
| **ATTIECINĀMĀS IZMAKSAS** |  |  |
| 1. **Starptautiskās izstādes organizatora noteiktā reģistrācijas maksa** |  |  |
| 1. **Tiešā organizatora noteiktā dalības maksa par piedalīšanos starptautiskajā izstādē, kontaktbiržā, tirdzniecības misijā, kura notiek ārpus Latvijas teritorijas, t.sk. tiešā organizatora noteiktā maksa par starptautiskās izstādes, kontaktbiržas, tirdzniecības misijas organizēšanu *(nedrīkst pārsniegt 2000 LVL vienam komersantam par vienu atbalstāmo darbību)*** |  |  |
| 1. **Organizatora noteiktā dalības maksa par piedalīšanos konferencē, kas notiek ārvalstīs *(nedrīkst pārsniegt 1000 LVL vienai konferencei (semināram))*** |  |  |
| 1. **Organizatora noteiktā maksa par informācijas izvietošanu izstādes, tirdzniecības misijas, kontaktbiržas vai konferences katalogā** |  |  |
| 1. **Starptautiskās izstādes vai konferences (semināra) organizatora noteiktā nomas maksa par stenda konstrukciju un ekspozīcijas laukumu *(komersantam ne vairāk kā 6500 LVL vienai izstādei vai konferencei (semināram), pārējiem ne vairāk kā 13 000 LVL vienai izstādei vai konferencei (semināram))*** |  |  |
| 1. **Komandējuma (darba brauciena) izmaksas ne vairāk kā 3 darbiniekiem no viena komersanta vai biedra** |  |  |
| 6.1. Dienas nauda; |  |  |
| 6.2. Izdevumi par viesnīcu (naktsmītni), ieskaitot brokastu izdevumus viesnīcā |  |  |
| ***Kopā (6.1. +6.2.):*** |  |  |
| 1. **Ekonomiskās klases sabiedriskā transporta izmaksas līdz izstādes, tirdzniecības misijas, kontaktbiržas vai konferences norises vietai un atpakaļ līdz pastāvīgai darba vietai, kā arī pārbraucieni, ja projekta ietvaros plānotas vairākas izstādes, tirdzniecības misijas, kontaktbiržas vai konferences ceļa (transporta) izdevumi.** |  |  |
| 1. **Nomas maksa par konferenču (semināru), telpu īri un nepieciešamo tehnisko (audio vizuālās iekārtas) aprīkojumu līdz 2 500 latiem vienai konferencei (semināram). *(Var iekļaut tikai aktivitātes Ministru Kabineta noteikumu 21.3.apakšpunktā minētās biedrības))*** |  |  |
| 9.1.Telpu īre |  |  |
| 9.2. Audio vizuālā aprīkojuma īre |  |  |
| * 1. **Mārketinga pasākumi līdz 1 000 latiem vienai konferencei (semināram). *(Var iekļaut tikai aktivitātes Ministru Kabineta noteikumu 21.3.apakšpunktā minētās biedrības))*** |  |  |
| **Kopā (1.+2.+3.+…):** |  |  |
| **I Kopējās projekta attiecināmās izmaksas (Izmaksas + PVN):** |  | **X** |
| Finansējuma apjoms (50% no kopējām projekta attiecināmajām izmaksām- dalībai izstādēs, tirdzniecības misijās, kontaktbiržās, konferencēs; 75% no kopējām projekta attiecināmajām izmaksām- biedrību organizētām konferencēm (semināriem)) |  |  |
| **NEATTIECINĀMĀS IZMAKSAS** |  |  |
| **PVN attiecināmajām izmaksām** |  |  |
| 1.1. |  |  |
| … |  |  |
| 1. ***Kopā (1.1. +…):*** |  |  |
| **Citas neattiecināmās izmaksas ar PVN** |  |  |
| 2.1. |  |  |
| …. |  |  |
| 2. ***Kopā (2.1. +…):*** |  |  |
| **II Kopējās projekta neattiecināmās izmaksas *(1.+2.)*** |  | **X** |
| **III Kopējās projekta izmaksas ar PVN *(I + II)*** |  |  |

”;

1. izteikt 2.pielikuma 4.3.punktu šādā redakcijā:

„

|  |  |  |  |  |
| --- | --- | --- | --- | --- |
| **Projekta izmaksu pozīcijas** | **Summa (LVL, neieskaitot**  **PVN)** | **Attiecināmais PVN\* (LVL)** | **Darījuma dokumenta Nr.,**  **datums \*\*** | **Maksājuma dokumenta numurs, datums** |
| 1 | 2 | 3 | 4 | 5 |
| **ATTIECINĀMĀS IZMAKSAS** |  |  |  |  |
| 1. **Starptautiskās izstādes organizatora noteiktā reģistrācijas maksa** |  |  |  |  |
| 1. **Tiešā organizatora noteiktā dalības maksa par piedalīšanos starptautiskajā izstādē, kontaktbiržā, tirdzniecības misijā, kura notiek ārpus Latvijas teritorijas, t.sk. tiešā organizatora noteiktā maksa par starptautiskās izstādes, kontaktbiržas, tirdzniecības misijas organizēšanu *(nedrīkst pārsniegt 2000 LVL vienam komersantam par vienu atbalstāmo darbību)*** |  |  |  |  |
| 1. **Organizatora noteiktā dalības maksa par piedalīšanos konferencē, kas notiek ārvalstīs *(nedrīkst pārsniegt 1000 LVL vienai konferencei (semināram)*** |  |  |  |  |
| 1. **Organizatora noteiktā maksa par informācijas izvietošanu izstādes, tirdzniecības misijas, kontaktbiržas vai konferences katalogā** |  |  |  |  |
| 1. **Starptautiskās izstādes vai konferences (semināra) organizatora noteiktā nomas maksa par stenda konstrukciju un ekspozīcijas laukumu *(komersantam ne vairāk kā 6500 LVL vienai izstādei vai konferencei (semināram), pārējiem ne vairāk kā 13 000 LVL vienai izstādei vai konferencei (semināram))*** |  |  |  |  |
| 1. **Komandējuma (darba brauciena) izmaksas ne vairāk kā 3 darbiniekiem no viena komersanta vai biedra:** |  |  | **X** | **X** |
| 6.1. Dienas nauda; |  |  | X | X |
| 6.2. Izdevumi par viesnīcu (naktsmītni), ieskaitot brokastu izdevumus viesnīcā |  |  |  |  |
| ***Kopā (6.1. +6.2.):*** |  |  | **X** | **X** |
| 1. **Ekonomiskās klases sabiedriskā transporta izmaksas līdz izstādes, tirdzniecības misijas, kontaktbiržas vai konferences norises vietai un atpakaļ līdz pastāvīgai darba vietai, kā arī pārbraucieni, ja projekta ietvaros plānotas vairākas izstādes, tirdzniecības misijas, kontaktbiržas vai konferences ceļa (transporta) izdevumi.** |  |  |  |  |
| 1. **Nomas maksa par konferenču (semināru), telpu īri un nepieciešamo tehnisko (audio vizuālās iekārtas) aprīkojumu līdz 2 500 latiem vienai konferencei (semināram). *(Var iekļaut tikai aktivitātes Ministru Kabineta noteikumu 21.3.apakšpunktā minētās biedrības))*** |  |  | **X** | **X** |
| 9.1.Telpu īre |  |  |  |  |
| 9.2. Audio vizuālā aprīkojuma īre |  |  |  |  |
| ***Kopā (9.1+9.2.):*** |  |  | **X** | **X** |
| **9.3. Mārketinga pasākumi līdz 1 000 latiem vienai konferencei (semināram) *(var iekļaut tikai aktivitātes Ministru Kabineta noteikumu 21.3.apakšpunktā minētās biedrības))*** |  |  |  |  |
| **Kopā (1.+2.+3.+…):** |  |  | **X** | **X** |
| **I Kopējās projekta finansējuma izmaksas (Summa + Attiecināmais PVN):** |  | **X** | **X** | **X** |
| Finansējuma apjoms (50% no kopējām projekta attiecināmajām izmaksām- dalībai izstādēs, tirdzniecības misijās, kontaktbiržās, konferencēs; 75% no kopējām projekta attiecināmajām izmaksām- biedrību organizētām konferencēm (semināriem)) |  |  | **X** | **X** |
| **ATBALSTA SUMMA** |  |  | **X** | **X** |
| **NEATTIECINĀMĀS IZMAKSAS** |  |  |  |  |
| **PVN attiecināmajām izmaksām** |  |  | **X** | **X** |
| 1.1. |  |  | **X** | **X** |
| … |  |  | **X** | **X** |
| 1. ***Kopā (1.1. +…):*** |  |  | **X** | **X** |
| **Citas neattiecināmās izmaksas ar PVN\*** |  |  | **X** | **X** |
| 2.1. |  |  | **X** | **X** |
| …. |  |  | **X** | **X** |
| 2. ***Kopā (2.1. +…):*** |  |  | **X** | **X** |
| **II Kopējās projekta neattiecināmās izmaksas *(1.+2.)*** |  |  | **X** | **X** |
| **III Kopējās projekta izmaksas ar PVN *(I + II)*** |  |  | **X** | **X** |

\*-PVN jāuzrāda atbilstoši Ministru kabineta noteikumiem Nr.952 „Kārtība, kādā sniedz un pārbauda informāciju par pievienotās vērtības nodokļa piemērošanu Eiropas Savienības struktūrfondu finansēto projektu ietvaros un pieņem lēmumu par pievienotās vērtības nodokļa iekļaušanu projektu attiecināmajās izmaksās”. Ja projekta ietvaros ir iespējams atgūt PVN, to nevar uzradīt kā attiecināmo izmaksu.”

1. izteikt 2.pielikuma 7.sadaļas pēdējās divas rindkopas šādā redakcijā:

„Atbildīgā amatpersona:

|  |  |
| --- | --- |
| Vārds, uzvārds |  |
| Datums un vieta |  |
| Paraksts\*\* |  |

\*\* Dokumenta rekvizītus "paraksts" un "datums" neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām.”.

1. noteikt, ka noteikumu grozījumi stājas spēkā 2013.gada 1.janvārī.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

2012.11.21. 14:48

1575

Gatis Silovs

67013209, Gatis.Silovs@em.gov.lv